Kedves Gergő!

Amikor már októberben meglehetősen éles hangnemben bíráltam a Neptun bevezetésével kapcsolatos dolgokat, két választ kaptam: a) minden rendben lesz, ne panaszkodjak; b) **te ezzel nem foglalkozol**.

Szerintem már a bevezetés előtt lehetett látni, hogy ez lesz belőle, bár míg ez nálam inkább egyfajta megérzés volt a részletes információk hiányában, Te, aki minden szinten részt vettél, vehettél ennek az ügynek a bonyolításában, Te tudhattad volna valóban, hogy ez lesz, talán Te is vehetted volna komolyabban a dolgokat, talán elkerülhető lett volna, hogy felkészületlenül menjünk ebbe bele. Tekintve, hogy az EHÖK, hogy Te kifejezetten akartad, hogy ez az egész ügy központilag bonyolódjon, **fel is vállalhatnád, hogy az érdekképviselet csődöt mondott** ezen a téren, hogy digitális káoszba sikerült a hallgatóinkat vezetni és bizony a visszalépést kommunikálni, vállalni kellene, ha egyszer valóban az van.

Bár hozzáteszem, most már teljesen értelmetlennek látom, hogy folytassuk a meglehetősen sikertelen központi kommunikációt.

Üdv,

Bence